โดนแมวของเราเองข่วนจำเป็นต้องไปฉีดยากันพิษสุนัขบ้ามั้ยค่เพราะโดนข่วยมา2วันแล้วระยะห่างกี่วันค่ะ แต่เคยฉีดมาแล้ว5ปีแล้วค่ะสามารถยุได้กี่ปีค่ะถ้าเราเคยฉีดมาแล้ว
สวัสดีค่ะ เมื่อโดนสัตว์เลี้ยงลูกด้วยนมกัด ข่วน หรือถูกเลียผิวหนังที่มีบาดแผล เลียปาก เลียตา จะมีโอกาสติดเชื้อดังต่อไปนี้ได้1. เชื้อไวรัสที่ทำให้เกิดโรคพิษสุนัขบ้าตามแนวทางเวชปฏิบัติการให้วัคซีนป้องกันพิษสุนัขบ้าหาก โดนแมวข่วนจนมีรอยช้ำ แผลถลอก หรือเป็นแผลเปิดมีเลือดออก ถือเป็นการสัมผัสโรคระดับ 2 และ 3 ขั้นตอนต่อไปคือโดยต้องดูว่าแมวมีสมบัติครบ 3 ข้อดังต่อไปนี้หรือไม่ค่ะa. แมวได้รับการเลี้ยงดูอย่างดี มีการกักบริเวณ มีโอกาสสัมผัสสัตว์อื่นน้อยb. แมวได้รับการฉีดวัคซีนป้องกันพิษสุนัขบ้ามาก่อนอย่างน้อย 2 ครั้ง ครั้งสุดท้าย ไม่เกิน 1 ปีc. การข่วนมีสาเหตุ หรือเหตุจูงใจ เช่น ไปแหย่แมว หรือไปรังแกแมวก่อนหากมีสมบัติครบ 3 ข้อ อาจพิจารณาไม่ต้องฉีดวัคซีนค่ะ แต่ต้องสังเกตุอาการของแมวไป 10 วัน หากแมวมีอาการอาการผิดปกติ ตาย หรือหนีหายไป ก็ต้องรีบไปรับการรักษาโดยเร็วค่ะ แต่หากมีสมบัติไม่ครบ 3 ข้อ ควรฉีดวัคซีนค่ะหาก เคยฉีดวัคซีนป้องกันพิษสุนัขบ้ามาแล้วครบ 5 ครั้งตามกำหนดหรืออย่างน้อย 3 ครั้งตามกำหนด ก็สามารถฉีดกระตุ้นเพียง 2 ครั้งในวันที่ 0 และ วันที่ 3 ได้ค่ะตามแนวทางเวชปฏิบัติการให้วัคซีนป้องกันพิษสุนัขไม่ว่าเคยฉีดมานานเท่าใดก็สามารถฉีดแบบกระตุ้นได้ค่ะ2. เชื้อแบคทีเรียที่ทำให้เกิดโรคบาดทะยักหาก ไม่เคยได้รับวัคซีนป้องกันโรคบาดทะยักในช่วง 10 ปี ควรฉีดกระตุ้นด้วยค่ะ3.เชื้อแบคทีเรียอื่นๆ ที่ทำให้ผิวหนังและเนื้อเกิดการอักเสบเป็นฝีหนอง เชื้อแบคทีเรียในน้ำลายแมวมีมากมายหลายชนิดค่ะ ควรกินยาปฏิชีวนะฆ่าเชื้อ เช่นAmoxycillinร่วมด้วยค่ะหลังจากนี้อย่าลืมพาน้องแมวไปฉีดวัคซีนป้องกันพิษสุนัขบ้าทุกปีนะคะ